section_heading: Ballas
paragraph_text: Ballas su najjača afroamerička banda i najjača banda u Los Santosu uopće, te su smrtni neprijatelji s Grove Street Families. Svoju moć su stvorili dilanjem teških droga, ponajviše cracka, te infiltrirajući svoje dilere na teritorij Grove Street Familiesa, čime su ih i dotukli stvarajući među njima brojne ovisnike o drogi. Imaju četiri seta: Front Yard Ballaz u četvrtima Idlewood i Willowfield, najviše uvučen u dilanje cracka i najopasniji za GSF, Rollin Heights Ballaz na istočnoj strani grada, Kilo Trey Ballaz, najmanji set, kontrolira samo četvrt Glen Park, i Temple Drive Ballaz na zapadnoj strani grada (njihov teritorij su preuzeli Grove Street Families za vrijeme CJ-eva odsustva, a ponovno vraćaju taj teritorij pod svoju vlast nakon misije Green Sabre). Stvorili su poslovne odnose s dilerima iz redova hispanske bande Vagos, kupujući od njih drogu, i ruskom mafijom koja je stigla u grad nakon pada komunizma, od kojih kupuju oružje. CJ i njegovi prijatelji su napadnuti od Ballaza već nakon CJ-evog dolaska u grad, kad ih napadnu na izlazu iz groblja u Vinewoodu, te se kroz prvi dio radnje CJ postupno bori protiv njih; prvo zajedno s Ryderom pretuče njihove dilere droge u Grove Streetu i Idlewoodu, zatim sudjeluje u drive-by pucnjavama, osvoji Glen Park te ubije izdajnika GSF-a, te konačno ubije utjecajnog člana bande, Kanea, na groblju u Vinewoodu. Nakon misije Green Sabre i Ryderove i Big Smokeove izdaje, preuzimaju sve teritorije Grove Streeta te drže najveći dio trgovine drogom u svojoj vlasti, zajedno s Big Smokeom, nabavljajući crack iz San Fierra preko Ryderove veze zvane Loco Syndicate. Grove Street Families se vraćaju na ulice nakon misije Home Coming, te ponovno počinju jačati svoj utjecaj, a igrač može ponovno osvajati njihove kvartove.